Jelgavā, 2024. gada \_\_\_\_. maijā (prot. Nr.\_\_, \_\_p.)

**JELGAVAS VALSTSPILSĒTAS PAŠVALDĪBAS 2024. GADA 23. MAIJA**

**SAISTOŠIE NOTEIKUMI NR. 24-\_\_\_\_\_**

**“BRAUKŠANAS MAKSAS ATVIEGLOJUMI IZGLĪTOJAMAJIEM JELGAVAS VALSTSPILSĒTAS SABIEDRISKAJĀ TRANSPORTĀ”**

*Izdoti saskaņā ar Pašvaldību likuma 44. panta otro daļu un Sabiedriskā transporta pakalpojumu likuma 14. panta trešo daļu*

1. Saistošie noteikumi nosaka braukšanas maksas atvieglojumus pašvaldības sabiedriskā transporta maršrutu tīklā izglītojamajiem, kas savu pamata dzīvesvietu ir deklarējuši Jelgavas valstspilsētas pašvaldības (turpmāk – pašvaldība) administratīvajā teritorijā un apgūst vispārējo vai profesionālo izglītību klātienes formā (turpmāk – izglītojamais).

2. Izglītojamajam mācību gada laikā piešķir braukšanas maksas atvieglojumu pašvaldības sabiedriskā transporta maršrutu tīklā 100 % (viens simts procentu) apmērā no braukšanas maksas (turpmāk – atvieglojumi), nepārsniedzot 4 (četrus) braucienus dienā.

3. Vasaras brīvlaikā pašvaldības iestādei "Jelgavas izglītības pārvalde" (turpmāk – Izglītības pārvalde), atbilstoši izglītības iestādes pieprasījumam, ir tiesības dalībai mācību procesā, interešu izglītības nodarbībās vai vasaras nodarbinātības programmās piešķirt izglītojamajam atvieglojumus 2 (diviem) braucieniem dienā vai 4 (četriem) braucieniem dienā, ja izglītojamajam nepieciešams izmantot vairākus sabiedriskos transportus vienā virzienā pašvaldības sabiedriskā transporta maršrutu tīklā.

4. Atvieglojumu saņemšanai izglītojamais:

4.1. kurš izglītību apgūst pašvaldības izglītības iestādē, izmanto viedkarti "Jelgavas valstspilsētas skolēna apliecība" (turpmāk – skolēna apliecība);

4.2. kurš izglītību apgūst citas pašvaldības vai valsts dibinātā, vai privātā izglītības iestādē, izmanto viedkarti "Jelgavas valstspilsētas iedzīvotāja karte" (turpmāk – iedzīvotāja karte).

5. Skolēna apliecību izglītojamajam izsniedz izglītības iestāde, kurā izglītojamais apgūst izglītību.

6. Iedzīvotāja karti izglītojamajam atvieglojumu saņemšanai izsniedz Izglītības pārvalde.

7. Skolēna apliecību un iedzīvotāja karti izsniedz, lieto, anulē vai deaktivizē pašvaldības domes noteiktajā kārtībā.

8. Izglītojamais, kurš saņēmis šajos saistošajos noteikumos noteiktos atvieglojumus, nevar vienlaikus saņemt pašvaldības pabalstu valstspilsētas sabiedriskā transporta pakalpojuma izmantošanai.

9. Noteikumi stājas spēkā 2024. gada 1. jūlijā.

10. Ar šo noteikumu spēkā stāšanos spēku zaudē Jelgavas pilsētas pašvaldības 2020. gada 28. maija saistošie noteikumi Nr. 20-26 „Par braukšanas maksas atvieglojumiem izglītojamajiem Jelgavas valstspilsētas sabiedriskajā transportā” (Latvijas Vēstnesis, 2020, 109.nr.).

Domes priekšsēdētājs A. Rāviņš